**Oznamuje**

* zápis detí na predprimárne vzdelávanie do materskej školy,
* **zápis detí na povinné predprimárne vzdelávanie do spádových materských škôl** vzriaďovateľskej pôsobnosti mestskej časti Bratislava – Nové Mesto pre školský rok 2023/2024

**sa uskutoční v konkrétnej materskej škole**

**od 2. mája 2023 do 5. mája 2023**

**v čase od 8:00 – 12:00hod.**

**v čase od 13:00 – 17:00 hod.**

Spôsob podávania žiadostí a podmienky prijímania detí budú zverejnené na www.banm.sk

a na webových sídlach jednotlivých materských škôl a verejne prístupnom mieste.

## Žiadosť môže zákonný zástupca podať:

* **prostredníctvom elektronického podania** doručeného do elektronickej schránky materskej školy alebo elektronickým dokumentom, ktorý je autorizovaný kvalifikovaným elektronickým podpisom,
* **poštou alebo kuriérom** na adresu materskej školy,
* **e-mailom**, odoslaním **podpísaného** naskenovaného tlačiva prostredníctvom e-mailu na e-mailovú adresu konkrétnej materskej školy,
* **osobne** v budove konkrétnej materskej školy v dňoch **2. mája 2023 až 5. mája 2023**

Každá žiadosť musí byť podpísaná oboma zákonnými zástupcami. V prípade, ak sa zákonní zástupcovia dohodli, že všetky písomnosti týkajúce sa prijímania dieťaťa na predprimárne vzdelávanie bude podpisovať len jeden, vypíšte „Písomné vyhlásenie – dohoda zákonných zástupcov“ (príloha 1), ak nie ste v kontakte s druhým zákonným zástupcom dieťaťa, vypíšte „Písomné vyhlásenie – jeden zákonný zástupca“ (príloha 2).

Nepodpísané žiadosti prosíme do piatich pracovných dní potvrdiť vlastnoručným podpisom od ich podania.

**Informácie o povinnom predprimárnom vzdelávaní:**

* **pre dieťa, ktoré dosiahne päť rokov veku do 31. augusta 2023 je predprimárne vzdelávanie povinné** podľa § 28a zákona č. 245/2008 Z. z. o výchove a vzdelávaní (školský zákon)
* podľa § 59a zákona č. 245/2008 Z. z. o výchove a vzdelávaní (školský zákon) **povinné predprimárne vzdelávanie bude dieťa plniť v obci, v ktorej má trvalý pobyt v spádovej materskej škole**, ak zákonný zástupca pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy príjme na povinné predprimárne vzdelávanie. Riaditeľ spádovej materskej školy je povinný **prednostne prijať na povinné predprimárne vzdelávanie deti s trvalým pobytom v obci** a deti umiestnené v zariadení na základe rozhodnutia súdu.

Vyplnenú **„Žiadosť o prijatie dieťaťa na povinné predprimárne vzdelávanie“** alebo “**Žiadosť o prijatie dieťaťa do MŠ**“ **predloží zákonný zástupca dieťaťa** (prípadne iná osoba, ktorú na tento účel splnomocní zákonný zástupca dieťaťa) **riaditeľke spádovej materskej školy** alebo inej **materskej školy** do každej materskej školy zvlášť prihlášku s potvrdením od lekára. Súčasťou Žiadosti o prijatie dieťaťa na predprimárne vzdelávanie musí byť **potvrdenie o zdravotnej spôsobilosti dieťaťa absolvovať pobyt v materskej škole a jeho účasti na povinných očkovaniach** (podľa § 24 ods. 7 zákona č. 355/2007 Z. z. o ochrane podpore a rozvoji verejného zdravia a o zmene a doplnení niektorých zákonov).

Ak ide o dieťa so špeciálnymi výchovno-vzdelávacími potrebami, zákonný zástupca predloží vyjadrenie príslušného zariadenia výchovného poradenstva a prevencie (CPP, ŠCPP) a odporučenie lekára pre deti a dorast.

# Pre materské školy zriadené mestskou časťou Bratislava – Nové Mesto sa určujú spádové oblasti v zmysle [VZN č. 2/2022](https://banm.zastupitelstvo.eu/20222-o-urceni-spadovych-materskych-skol/) o určení spádových materských škôl v zriaďovateľskej pôsobnosti mestskej časti Bratislava – Nové Mesto.

Spádové materské školy v zriaďovateľskej pôsobnosti mestskej časti Bratislava – Nové Mesto sú:

a) Materská škola, Cádrova 15, Bratislava (<https://zscaba.edupage.org/>)

b) Materská škola, Na Revíne 14, Bratislava (<https://zscaba.edupage.org/>)

c) Materská škola, Osadná 5, Bratislava (<https://www.zsceska.sk/>)

d) Materská škola, Rešetkova 6, Bratislava (<https://www.zsceska.sk/>)

e) Materská škola, Jeséniova 61, Bratislava (<https://www.zsjeseniovaba.edu.sk/>)

f) Materská škola, Kalinčiakova 12, Bratislava (<https://skolakalina.edupage.org/>)

g) Materská škola, Odborárska 2, Bratislava (<https://www.zsodborba.edu.sk/>)

h) Materská škola, Letná 7, Bratislava (<https://zsriazanska.edupage.org/>)

i) Materská škola, Teplická 5, Bratislava (<https://zsriazanska.edupage.org/>)

j) Materská škola, Legerského 18, Bratislava (<https://sibirska.edupage.org/>)

k) Materská škola, Pionierska 12/A, Bratislava (<https://sibirska.edupage.org/>)

l) Materská škola, Šuňavcova 13, Bratislava (<https://sibirska.edupage.org/>)

m) Materská škola, Šancová 65, Bratislava (<https://www.zakasarnou.sk/_sub/prod/>)

# Podmienky prijatia dieťaťa do MŠ v zriaďovateľskej pôsobnosti mestskej časti Bratislava – Nové Mesto:

* prednostne sa prijímajú deti, pre ktoré je plnenie predprimárneho vzdelávania povinné, to znamená deti, ktoré dosiahnu 5 rokov do 31.8.2023 a deti s pokračovaním plnenia povinného predprimárneho vzdelávania, s trvalým pobytom v mestskej časti Bratislava – Nové Mesto podľa spádovej oblasti, alebo deti umiestnené v zariadení na základe rozhodnutia súdu,
* deti, ktoré k 31.08.2023 dosiahnu vek 4, 3 roky v postupnosti od najstaršieho po najmladšie,
* následne ostatné deti podľa kapacitných a prevádzkových možností materských škôl.

Ostatné podmienky prijatia boli určené riaditeľmi a zástupcami riaditeľov základných škôl s materskou školou po dohode so zriaďovateľom:

- deti, ktoré doposiaľ nie sú prijaté do inej materskej školy alebo už nenavštevujú inú materskú školu,

-     deti – súrodenci,

- deti, ktoré majú osvojené základné hygienické a samoobslužné návyky a sú primerane samostatné.

Žiadosti o prijatie dieťaťa na predprimárne vzdelávanie sa podávajú v čase od 1. mája do 31. mája 2023. Riaditelia ZŠ s MŠ vydajú rozhodnutia do 30. júna 2023.

# Formulár žiadosti o prijatie dieťaťa

* je na stiahnutie na webovom sídle mestskej časti Bratislava – Nové Mesto; na webových sídlach základných škôl s materskou školou,
* alebo si formulár môže zákonný zástupca vyzdvihnúť pred zápisom v materskej škole na MÚ na vrátnici vo vstupnej hale.

# Kontaktné údaje a informácie:

* + www.banm.sk
  + Oddelenie školstva, Miestny úrad Bratislava – Nové Mesto, Junácka 1, 832 91 Bratislava – Nové Mesto